Diari Oficial de la Generalitat Valenciana


Sumari del DOGV 7639, del 20-10-2015 (2015/8434)

DECRET 179/2015, de 16 d'octubre, del Consell, pel qual s'autoritza la implantació d'ensenyaments universitaris oficials de doctorat a la Universitat Catòlica de València Sant Vicent Màrtir.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7639

Data del DOGV
:   20-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8434


Data del document
:   16-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 179/2015, de 16 d'octubre, del Consell, pel qual s'autoritza la implantació d'ensenyaments universitaris oficials de doctorat a la Universitat Catòlica de València Sant Vicent Màrtir. [2015/8434]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat i, en l'article 35, disposa que per a impartir aquests ensenyaments oficials i expedir els corresponents títols, amb validesa a tot el territori nacional, les universitats han de posseir l'autorització pertinent de la comunitat autònoma, segons allò que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
La Universitat Catòlica de València Sant Vicent Màrtir ha sol·licitat autorització per a impartir, a partir del curs 2015-2016, els ensenyaments universitaris oficials de doctorat que figuren en l'annex d'aquest decret.  
Consta en l'expedient l'informe del Consell de Govern de la Universitat Catòlica de València Sant Vicent Màrtir i del patronat.  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 26 de març de 2015.  
L'Agència Valenciana d'Avaluació i Prospectiva (AVAP) ha emés l'informe preceptiu, amb resultat favorable.  
El Consell d'Universitats ha verificat el programa de doctorat dels ensenyaments universitaris oficials dels títols que figuren en l'annex d'aquest decret.  
Per tot això, d'acord amb allò que preveu l'article 10.1 del Reial Decret 99/2011, de 28 de gener, pel qual es regulen els ensenyaments oficials de doctorat; els articles 12.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 16 d'octubre de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat Catòlica de València Sant Vicent Màrtir per a implantar, en el curs 2015/2016, els ensenyaments universitaris oficials de doctorat que figuren en l'annex d'aquest decret.  
  
  
Article 2. Inscripció en el registre i efectes  
D'aquesta autorització s'informarà el Ministeri d'Educació, Cultura i Esport a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de sis anys a comptar de la data de la verificació inicial o des de l'última acreditació, els títols universitaris oficials de doctorat hauran de renovar l'acreditació en els termes establits en els articles 24.2.e i 27 bis del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Article 4. Expedició dels títols  
Els títols universitaris seran expedits, en nom del rei, pel rector o la rectora de la universitat, d'acord amb el que estableix la normativa vigent.  
  
  
DISPOSICIONS ADDICIONALS  
  
Primera. Limitació de la despesa  
L'aplicació i desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Catòlica de València Sant Vicent Màrtir.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució d'aquest decret.  
  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 16 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Doctorats de la Universitat Catòlica   
de València Sant Vicent Màrtir  
Curs 2015-2016  
  
1. Programa de Doctorat en Ciències de la Vida i del Medi Natural per la Universitat Catòlica de València Sant Vicent Màrtir.  
2. Programa de Doctorat en els Reptes de les Ciències Socials i Humanes en la Societat del Segle XXI per la Universitat Catòlica de València Sant Vicent Màrtir.